Държавен вестник, бр. 3, 2016 г., стр. 103

БРОЙ  3	
Д Ъ Р Ж А В Е Н  В Е С Т Н И К 	
СТР.  103  
ПОСТАНОВЛЕНИЕ № 381 
ОТ 29 ДЕКЕМВРИ 2015 Г.
за допълнение на Наредбата за условията, 
правилата и реда за регулиране и регистри­
ране на цените на лекарствените продукти, 
приета с Постановление № 97 на Минис­
терския съвет от 2013 г. (обн., ДВ, бр. 40 от 
2013 г.; изм и доп., бр. 66, 92 и 107 от 2014 г. 
и бр. 92 от 2015 г.)
МИНИСТЕРСКИЯТ СЪВЕТ
П О С Т А Н О В И :
§ 1. В преходните и заключителните раз-
поредби се създават § 9а и 9б:
„§ 9а. Член 5, ал. 5 се прилага от 16 фев-
руари 2016 г. 
§ 9б. Указания по прилагането на наредбата 
дава министърът на здравеопазването.“ 
Заключителна разпоредба
§ 2. Постановлението влиза в сила от 
1 декември 2015 г.
Министър-председател:  
Бойко Борисов
За главен секретар на Министерския съвет:  
Веселин Даков
8481
ПОСТАНОВЛЕНИЕ № 382 
ОТ 30 ДЕКЕМВРИ 2015 Г.
за приемане на План за развитие на въоръ­
жените сили до 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Приема План за развитие на въоръже-
ните сили до 2020 г. съгласно приложение № 1.
Чл. 2. Приема графици и разчети за разви-
тие на въоръжените сили до 2020 г. съгласно 
приложение № 2 (поверително).
Заключителни разпоредби
§ 1. Отменя се Постановление № 333 на 
Министерския съвет от 2010 г. за приемане 
на План за развитие на въоръжените сили 
на Република България (обн., ДВ, бр. 2 от 
2011 г.; изм. и доп., бр. 39 и 104 от 2011 г., 
бр. 50 от 2012 г., бр. 24 от 2013 г., бр. 8, 20 и 
76 от 2014 г. и бр. 37 и 94 от 2015 г.).
§ 2. Постановлението се приема на основа-
ние чл. 22, ал. 2, т. 6 от Закона за отбраната 
и въоръжените сили на Република България. 
§ 3. Изпълнението на постановлението се 
възлага на министъра на отбраната. 
§ 4. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
Приложение № 1
ПЛАН 
за развитие на въоръжените сили до 2020 г.
УВОД
Динамичният и противоречив характер на 
съвременната стратегическа среда за сигур-
ност и тенденцията през последните години 
за намаляване на ресурсното осигуряване на 
въоръжените сили (ВС) доведоха до дисбаланс 
между планираните способности и отделяните 
за тяхното изграждане и поддържане ресурси. 
С цел намиране на приемлив баланс между 
наличните ресурси и развитието на необходи-
мите способности за изпълнение на мисиите 
и задачите на въоръжените сили, отчитайки 
промените в стратегическата среда за сигурност 
и приоритетите в средносрочен план по придо-
биване на нови способности и модернизация 
на ВС, през 2014 г. беше извършен „Преглед на 
отбранителните способности и възможностите 
на въоръжените сили да изпълняват задачите, 
произтичащи от трите мисии“. 
При извършването на прегледа бяха отчетени: 
динамичният и бързо променящ се характер 
на стратегическата среда на сигурност, както 
и приближаването на зони на нестабилност до 
нашите граници; поетият политически ангажи-
мент на срещата на върха на НАТО в Уелс за 
постепенно увеличаване на разходите за отбрана 
и достигане на 2 на сто от брутния вътрешен 
продукт (БВП); необходимите способности за 
гарантиране на суверенитета, сигурността и 
независимостта на страната в рамките на ко-
лективната отбрана на НАТО, изпълнение на 
ангажиментите към НАТО и ЕС и принос към 
националната сигурност в мирно време; нацио-
налните ангажименти по изпълнение на Плана 
за готовност за действие на НАТО (Readiness 
Action Plan – RAP).
Планът за развитие на въоръжените сили 
до 2020 г. е резултат от извършения преглед и 
е разработен в съответствие със заложените 
в Програмата за развитие на отбранителните 
способности на въоръжените сили на Република 
България 2020 параметри за развитие и основни 
насоки за изграждане на отбранителните спо-
собности на въоръжените сили до 2020 г.
I. Общи положения.
1. Основание.
Планът за развитие на въоръжените сили до 
2020 г., наричан по-нататък „планът“ е разработен 
на основание чл. 62 от Закона за отбраната и 
въоръжените сили на Репуб­лика България и в 
изпълнение на т. 9.2 от Програмата за развитие 
на отбранителните способностите на въоръжени-
те сили на Република България 2020, наричана 
по-нататък Програма 2020, приета с Решение на 
43-то Народно събрание (ДВ, бр. 93 от 2015 г.).
Планът се приема от Министерския съвет на 
основание чл. 22, ал. 2, т. 6 от Закона за отбрана-
та и въоръжените сили на Република България.